Rusuhan Sambas

Rusuhan Sambas ialah keganasan yang tercetus antara etnik di Indonesia, pada tahun 1999 di Kabupaten Sambas, Provinsi Kalimantan Barat dan melibatkan orang Madura di satu pihak dan pakatan orang asli Dayak dan Melayu Sambas di pihak yang lain. Orang Madura dan Dayak diilhamkan oleh tradisi keganasan masing-masing: carok untuk orang Madura dan ngayau atau pemburuan kepala untuk orang Dayak. Orang Dayak cuba menyelesaikan perselisihan terlebih dahulu dengan cara perjanjian damai dan hanya mengamalkan "ngayau" apabila diserang dengan ganas, namun orang Madura mengamalkan "carok" sebagai langkah pertama. Dalam hal ini, orang Madura secara agresif telah membunuh beberapa orang Dayak dengan menggunakan sabit (celurit), lalu orang Dayak bertindak balas untuk mempertahankan diri. Bagi orang Melayu, mereka tidak mempunyai sebarang tradisi keganasan tetapi bersekutu dengan orang Dayak kerana gangguan terhadap pendatang Madura selama beberapa dekad.

 Latar belakang 
Rusuhan Sambas pada tahun 1999 bukanlah satu insiden terpencil, kerana pernah berlaku insiden-insiden keganasan antara Dayak dan Madura sebelum ini. Konflik besar yang terakhir telah berlaku antara Disember 1996 dan Januari 1997, dan mengakibatkan lebih 600 kematian. Orang Madura pertama kali tiba di pulau Borneo pada tahun 1930 di bawah program transmigrasi yang dimulakan oleh pentadbiran kolonial Belanda, dan diteruskan oleh kerajaan Indonesia.

 Pembunuhan beramai-ramai 
Selepas orang Madura membunuh orang Melayu Sambas di Parit Setia semasa keluar dari masjid tempatan selepas menunaikan solat Aidadha, orang Melayu Sambas hilang sabar dengan gangguan dan pembunuhan daripada pihak orang Madura. Oleh itu, mereka bergabung tenaga dengan orang Dayak untuk menentang serangan orang Madura di daerah Sambas. Sehingga 3,000 orang Madura telah terbunuh, dan kerajaan Indonesia tidak banyak berusaha untuk menghentikan keganasan. Sebahagian daripada tentera Indonesia yang dihantar untuk memadamkan rusuhan telah diserang oleh orang Melayu dan orang Dayak Sambas disebabkan oleh sokongan mereka terhadap orang Madura.

 Lebih banyak pembunuhan beramai-ramai 
Pada tahun 2001, satu lagi konflik tercetus antara orang Madura dan orang Dayak yang mengakibatkan ratusan lagi kematian. Konflik ini dikenali sebagai konflik Sampit.

 Lihat juga 

 Program Transmigrasi
 Konflik sampit
 Rusuhan Tarakan 2010, rusuhan berskala lebih kecil antara Dayak Tidung dan orang Bugis di Tarakan
 Kejatuhan Suharto

 Rujukan 

 Pautan luar 

 Tempo - Mereka Lari ke Malaysia
 Tali Kepala Merah Kembali Dikenakan

 Reformasi dan Persatuan Nasional: 1998 hingga 2001
 PERANG SAMPIT MADURA
 Dipenggal Kepala dan Keganasan Terhadap Orang Madura di Borneo
Kategori:Rusuhan dan kekacauan awam di Indonesia